สงกรานต์ลานคนเมือง ซึ่งจัดโดยกรุงเทพมหานคร ระหว่างวันที่ 12 - 14 เมษายน 2567 เวลา 10.00 - 22.00 น. กิจกรรมประกอบด้วย พิธีบวงสรวง พิธีสวดพระปริตรามัญเสกน้ำพระพุทธมนต์ พิธีทำบุญตักบาตรพระสงฆ์ พิธีรดน้ำขอพรผู้สูงอายุ การแสดงศิลปวัฒนธรรมไทยและการแสดงจากศิลปิน การละเล่นพื้นบ้าน และกิจกรรมรื่นเริงในรูปแบบงานวัด ลานกิจกรรมและการสาธิตทางศิลปวัฒนธรรมไทย การจำหน่ายผลิตภัณฑ์บางกอกแบรนด์ (Bangkok Brand) และของดี 50 เขต Maha Songkran World Water Festival เย็นทั่วหล้า มหาสงกรานต์ 2567 จัดโดยการท่องเที่ยวแห่งประเทศไทย (ททท.) กำหนดกิจกรรมมหาสงกรานต์ใหญ่ใจกลางเมือง ระหว่างวันที่ 11 - 15 เมษายน 2567 ณ ถนนราชดำเนินกลาง บริเวณท้องสนามหลวง กิจกรรมประกอบด้วย การจัดขบวนพาเหรดรถสงกรานต์ Soft Power จากภูมิภาคต่าง ๆ มาร่วมสร้างสีสันหลากหลาย การแสดงทางวัฒนธรรมและการแสดงร่วมสมัย และลานกิจกรรม สงกรานต์ 5 ภาค รวมทั้งจำหน่ายผลิตภัณฑ์และสุดยอดของดี 76 จังหวัด กิจกรรมพิเศษสรงน้ำพระ ทำบุญตักบาตร รดน้ำผู้สูงอายุ การจัดให้มีลานน้ำพุและการเล่นน้ำ งานเทศกาลสงกรานต์ 2567 จัดโดยกรมส่งเสริมวัฒนธรรม กระทรวงวัฒนธรรม ระหว่างวันที่ 12 - 15 เมษายน 2567 ณ วัดสุทัศนเทพวราราม ราชวรมหาวิหาร เขตพระนคร กิจกรรมประกอบด้วย สรงน้ำพระ ก่อเจดีย์ทราย การแสดงทางวัฒนธรรม กิจกรรมสาธิตทางวัฒนธรรม การจัดงานสงกรานต์ 4 ภูมิภาค ประกอบด้วย เชียงใหม่ ภูเก็ต ชลบุรี ขอนแก่น และสนับสนุนการจัดงานสงกรานต์ผ่านสภาวัฒนธรรมกรุงเทพมหานคร 6 กลุ่มเขต งาน Water Festival 2024 เทศกาลวิถีน้ำ…วิถีไทย ปีที่ 9 จัดโดย บริษัท ไทยเบฟเวอเรจ จำกัด (มหาชน) ระหว่างวันที่ 13 - 15 เมษายน 2567 จำนวน 5 วัด 5 คุ้งน้ำ ซึ่งมีความสำคัญทางประวัติศาสตร์ ณ วัดพระเชตุพนวิมลมังคลาราม ราชวรมหาวิหาร, วัดอรุณราชวราราม ราชวรมหาวิหาร, วัดกัลยาณมิตรวรมหาวิหาร, วัดระฆังโฆสิตาราม วรมหาวิหาร, วัดประยุรวงศาวาสวรวิหาร, เอเชียทีค เดอะริเวอร์ฟร้อนท์, ท่ามหาราช, ท่ายอดพิมาน, ท่าสุขสยาม ณ ไอคอนสยาม ตลอดจนท่าศาลเจ้ากวนอูและคลองโอ่งอ่าง งานเพลินสงกรานต์ อาหารย่านถิ่น ฟินการเงิน จัดโดยธนาคารแห่งประเทศไทย ในวันที่ 20 เมษายน 2567 กิจกรรมประกอบด้วย การสรงน้ำพระสยามเทวาธิราชจำลอง กิจกรรม Workshop การจัดช่อดอกไม้บูชาพระ การจัดนิทรรศการด้านการเงิน การออกร้านจากชุมชนพื้นที่โดยรอบธนาคารแห่งประเทศไทย งาน Siam Center Splashtastic Fun Fest จัดโดยสยามเซ็นเตอร์ ระหว่างวันที่ 1 - 30 เมษายน 2567 ณ ศูนย์การค้าสยามเซ็นเตอร์ เขตปทุมวัน โดยชวนทุกคนเล่นน้ำสงกรานต์อย่างสมจริงกับ Water Interactive Screen การนำเทคโนโลยี AI มาตกแต่งศูนย์การค้าฯ ในรูปแบบ 3D พร้อมชวนทุกคนมาเล่นน้ำบน Interactive Screen ไฮไลต์พิเศษเป็นการนำผลงานแฟชั่นฝีมือการออกแบบจากดีไซเนอร์ไทยและดีไซเนอร์รุ่นใหม่ที่นำผ้าบาติกภูมิปัญญาไทยมานำเสนอในแบบทันสมัยให้กับลูกค้าชาวไทยและนักท่องเที่ยวจากทั่วโลกได้สัมผัสอย่างใกล้ชิด งาน Siam Paragon Ultrasonic Water Festival 2024 จัดโดย สยามพารากอน ระหว่างวันที่ 9 - 16 เมษายน 2567 ณ ศูนย์การค้าสยามพารากอน เขตปทุมวัน นำศิลปินชื่อดังระดับโลก Philip Colbert ชาวอังกฤษ ซึ่งมีผลงานด้าน งาน Pop Art รูปแบบใหม่มาออกแบบตกแต่ง Summer Decoration สุดพิเศษในประเทศไทย ครั้งแรกที่คนไทยได้ร่วมสัมผัสและร่วมสนุกไปกับผลงานของศิลปินระดับโลก การแสดงจากศิลปินชื่อดัง พร้อมด้วยดนตรีจาก JOOX Music Streaming Application งาน THE MALL LIFESTORE SUMMER-CATION SONGKRAN FESTIVAL จัดโดยเดอะมอลล์กรุ๊ป จัดกิจกรรม Workshop ร่วมสนุกเล่นเกม การแสดงดนตรี กิจกรรมเด็ก และจำหน่ายของเล่นเด็ก การแสดงศิลปวัฒนธรรมไทย ตั้งแต่วันที่ 11 - 16 เมษายน 2567 จำนวน 3 แห่ง ได้แก่ เดอะมอลล์ สาขาบางแค, สาขาบางกะปิ, สาขาท่าพระ งาน Thailand Songkran Festival 2024 สงกรานต์มหาบันเทิง ที่ศูนย์การค้าเซ็นทรัลทั่วไทย จัดโดยเซ็นทรัลพัฒนา ปักหมุด 9 แลนด์มาร์กทั่วกรุงเทพฯ ตั้งแต่วันที่ 2 - 21 เมษายน 2567 จำนวน 9 แห่ง ได้แก่ เซ็นทรัลเวิลด์ เขตปทุมวัน, เซ็นทรัลพระราม 2 เขตบางขุนเทียน, เซ็นทรัลพระราม 3 เขตยานนาวา, เซ็นทรัลพระราม 9 เขตห้วยขวาง, เซ็นทรัลอีสต์วิลล์ เขตลาดพร้าว, เซ็นทรัลรามอินทรา เขตบางเขน, เซ็นทรัลลาดพร้าว เขตจตุจักร, เซ็นทรัลบางนา เขตบางนา, เอสพลานาดรัชดา เขตดินแดง โดยมีกิจกรรมไฮไลต์ อาทิ เทศกาลไทยมหาบันเทิง โชว์เคส UNESCO มรดกโลกวัฒนธรรมไทยที่หาชมยาก เทศกาลสุขมหาบันเทิง กิจกรรมสืบสานวัฒนธรรมประเพณีไทย เทศกาลดนตรีและสาดน้ำมหาบันเทิง ฯลฯ งานประเพณีสงกรานต์วิสุทธิกษัตริย์ ปีที่ 82 พุทธศักราช 2567 จัดโดย สมาคมการกีฬาและนันทนาการผู้สูงอายุ (ประเทศไทย) ระหว่างวันที่ 12 - 15 เมษายน 2567 ณ สวนสันติชัยปราการ เขตพระนคร โดยมีกิจกรรมอนุรักษ์วัฒนธรรมและประเพณี